als_Latn dik_Latn sag_Latn
Nëse në fund të ditës e gjen veten me flokë të yndyrosur e të ngjitur pas kokës, pavarësisht se i ke larë në mëngjes, ka shumë mundësi që gjendrrat e tua të yndyrës (që normalisht prodhojnë një lëndë vajore për t’i mbrojtur flokët dhe lëkurën e kokës) janë hiperaktive dhe prodhimi i yndyrës nuk është i ekuilibruar.
Plus, të jetosh në ambient të ndotur dhe t’i prekësh shumë shpesh me duar, e përkeqëson situatën edhe më shumë.
Zbulo si të kesh flokë më të pastër, duke mësuar metoda të reja larjeje, duke përdorur produktet e duhura dhe duke mbajtur një as nën mëngë, që duhet përdorur në momentin e duhur.
Sa shpesh duhen larë flokët e yndyrshëm?
Larja e flokëve natyrisht që e largon yndyrën, por problemi është që mund të largojë edhe ynryrën e nevojshme, që shërben për mbrojtje, duke i lënë flokët të thatë dhe të dëmtuar.
Nëse këputen shpejt ose ke maja të dyfishta, kjo do të thotë se i lan flokët më shpesh sesa duhet.
Nëse flokët e tu janë të hollë dhe ti bën çdo ditë stërvitje, s’ke zgjidhje tjetër. Flokët duhet t’i lash përditë. Por duhet të përdorësh një shampoo delikate, ndryshe nuk duhet t’i lash më shumë se 2-3 herë në javë. Yndyra do të prodhohet njëlloj, pavarësisht sesa herë i lan ti flokët.
Zgjedhja e produkteve
Edhe zgjedhja e produkteve – shampoo, balsam, maskë, spray- është e rëndësishme.
Kërko produkte për flokë të yndyrshëm. Zakonisht këto lloj shamposh përmbajnë sulfate. Por gjej produkte pa sulfate, sepse e përkeqësojnë situatën, duke i dëmtuar edhe më shumë flokët.
Shmang produktet që kanë funksion shpëlqyes, sepse përmbajnë përbërës vajorë.
Shampoo e thatë
Shampot e thata janë një ndihmë e vlefshme për t’i mbajtur flokët në gjendje të mirë, pa i larë çdo ditë.
Janë të thjeshta për t’u përdorur: mjafton një sprucim, pak minuta, një krehër dhe floku do jetë i pastër i freskët dhe me volum.
Në treg ka disa lloje shamposh të thata. Ne ju propozojmë disa
Klorane Dry Shampoo, më bazë tërshëre, që ka veti hidratuese, mbrojtëse, ushqyese.
Sephora Dry Shampoo me veprim të shpejtë, me ekstrakte orizi, që kanë veti përthithëse.
Aveda Shampure Dry Shampoo, me bazë pluhurash natyrale, mes tyre edhe tërshërë, që përthith papastërtitë.
Keramine H Shampoo, me niseshtë misri, keratinë dhe alga Corallina, për flokë të freskët, të pastër në pak minuta. Pa shampoo dhe tharëse.
Kura natyrale
Për të larguar yndyrën e flokëve ka edhe kura natyrale. Mes tye është uji i tërshërës, që mund të përdoret njëlloj si shampoja.
Maska me argjil, që duhet vendosur për 20 minuta në flokë
Lëngu i limonit, i tretur në 250 ml ujë. Masazhohet në lëkurën e kokës dhe në flokë dhe shpëlahet pas pesë minutash.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn knc_Latn als_Latn als_Latn als_Latn